Toshkentda muzlagan yo‘l bo‘ylab katta tezlikda harakatlangan Lexus bir uyum metallga aylandi

Toshkentning Yashnobod tumanida 19-dekabr kuni soat 22:00 atrofida Lexus avtomobili ishtirokida yirik yo‘l-transport hodisasi yuz berdi. Bu haqda toshkentlik avtohavaskorlarning Facebook’dagi guruhlarida axborot berilgan.

Xabarlarga ilova qilingan suratlarda Lexus avtomobili bir uyum metallga aylanib qolganini ko‘rish mumkin.
Guvohlarning so‘zlariga ko‘ra, mashina ichida ikki kishi bo‘lgan, ularning ikkisi ham yengil tan jarohati olgan.

Qayd etishlaricha, avtomobil sovuq havo vaqtida muzlagan yo‘l bo‘ylab katta tezlik bilan harakatlangan va oqibatda haydovchi boshqaruvni yo‘qotgan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.